Broj: 02/4.01-4-011-1238/23

Datum: 27. jun 2023. godine

Na osnovu člana 50. Poslovnika Narodne skupštine Republike Srpske („Službeni glasnik Republike Srpske“, broj 66/20) Zakonodavni odbor podnosi Narodnoj skupštini

**I Z V J E Š T A J**

**o razmatranju Prijedloga zakona o neprimjenjivanju odluka Ustavnog suda Bosne i Hercegovine – po hitnom postupku – prijedlog predsjednika Republike, narodnih poslanika i Vlade Republike Srpske**

Zakonodavni odbor Narodne skupštine Republike Srpske održao je sjednicu 27. juna 2023. godine na kojoj je razmatran Prijedlog zakona o neprimjenjivanju odluka Ustavnog suda Bosne i Hercegovine – po hitnom postupku – prijedlog predsjednika Republike, narodnih poslanika i Vlade Republike Srpske.

Sjednici su prisustvovali Mladen Ilić, predsjednik Odbora, Ognjen Kuljić, zamjenik predsjednika Odbora, Srđan Mazalica, Dragomir Vasić, Milan Kasapović, Nebojša Vukanović, Dušica Šolaja i Nebojša Pantić, članovi Odbora.

Sjednici nisu prisustvovali Damjan Škipina, Mirna Savić-Banjac i Željko Dubravac, članovi Odbora.

Obrazloženje navedenog prijedloga zakona podnio je Slobodan Zec, predstavnik Ministarstva pravde.

Nakon diskusije članovi Odbora su većinom glasova zauzeli stav da za Prijedlog zakona o neprimjenjivanju odluka Ustavnog suda Bosne i Hercegovine – po hitnom postupku – prijedlog predsjednika Republike, narodnih poslanika i Vlade Republike Srpske postoje pretpostavke za razmatranje na Osmoj posebnoj sjednici Narodne skupštine Republike Srpske.

**PREDSJEDNIK ODBORA**

***Mladen Ilić***